Eino Leino
Eino Leino Res apud Vicidata repertae: Nativitas: 6 Iulii 1878; Paltamo, Hövelö Obitus: 10 Ianuarii 1926; Tuusula Patria: Finnia Nomen nativum: Armas Einar Leopold Lönnbohm Familia Coniunx: Aino Kajanus, Hanna Laitinen, Freya Schoultz Proles: Eya Helka Memoria Sepultura: Sepulcretum Hietaniemi Eino Leino (natus Armas Einar Leopold Lönnbohm Paldamone in communi Finnico die 6 Iulii 1878; mortuus Tuusulae die 10 Ianuarii 1926) fuit poeta, diurnarius, scriptor, et interpres Finnicus, qui inter praecursores poesis Finnicae numeratur et poeta nationalis Finniae habetur. Res quae saepe in eius operibus leguntur sunt natura, amor, et depressio animi. Praeter poemata, mythistorias fabulasque composuit. Eius opera sub specie poematis epici Kalevala et romanticismi nationalista videntur. Annis ab 1912 ad 1914 conversio tripertita Finnica ab Eino Leino conscripta de Divina Comoedia Dantis Alagherii edita est. Helkavirsiä, opus anno 1903 editum, in Latinam conversum est a Thoma Pekkanen Latinista Finnico. Dies sextus Iulii, dies natalis eius, Dies Eino Leino (Finnice Eino Leinon päivä) rite ex 1992 appellatur, cum homines poesin Finnicam atque adeo aestatem celebrent, vexilla nationalia sollemniter tollentes. Leino plus quam septuaginta poemata fabulasque protulit, quorum operum clarissima sunt Helkavirsiä, duo poematum corpora (1903 et 1916), in quibus mythologia Finnica et scientia populari Finnica penitus utitur.